
	Өзектілігі:
	Ғылыми жобада әдебеттану, шығыстану, түркітану ғылымдарының қазақ мәдениеттерінің ХІХ ғасыр аяғы мен ХХ ғасыр басына дейінгі кезеңінің бай тарихы, даму кезеңдері, елеулі фактілері, тенденциялары, жүйелі ойлары мен тұжырымдары т.б. жан-жақты қарастырылған. Жаңа Қазақстан жағдайында ғана қолға алына бастаған белгілі ақын Мәшһүр Жүсіп Көпейұлы шығармашылығын тереңдей зерттеуді, әрі әлемдегі рухани қазынаның аса бір бай тармағы шығыс, түркі әдебиетінің Мәшһүр Жүсіпке, сол арқылы жалпы қазақ әдебиетіне тигізген игі ықпалын ашуды, сол арқылы белгілі бір әдебиет дамуы үшін өзара байланыс, дәстүр сабақтастығы мәнін дәлелдеуді көздейді. Жалпы қазақ әдебиетінің басқа да өзекті мәселелері тәрізді әдебиеттану, шығыстану, түркітану салаларында да қолға алынбаған, қолдан жасалған «ақтаңдақтарымыз» аз емес және олар әлі зерттеу объектісіне айнала қоймағанын ескерген жөн. Қазақтың белгілі ақыны Мәшһүр Жүсіп Көпейұлы рухани мұраларының да енді-енді ғылыми айналымға ене бастауы, сөз жоқ, бұл саладағы ғылымның кенжелеп қалу себептерін де, аталған ғылымның қазіргі жай-күйін де, сонымен қатар ғылыми жобаның өзектілігін де толық аңдата алады.

	Мақсаты:
	Мәшһүр Жүсіп өлеңдерінің, дастандарының бәрі дерлік ортақ бір идеяға, ізгілік, ақиқат көзін іздеу, Аллаға сыйыну идеясына бағындырылуы ақын үшін діни тақырыптың салмағы алабөтен екендігін анықтаумен бірге оның жалпы қазақ әдебиетін дамытудағы рөлі елеулі екенін де дәлелдей түседі.Сөйтіп, бұл жобада өлеңдері мен дастандарын Інжілмен, Құранмен және кейінгі зерттеулерден көріне бастаған мұсылман елдері әдебиетімен, ортағасырлық түркі әдебиетімен т.б. байланыстыра қарау мақсаты қойылды.Мәшһүр Жүсіп шығармашылығын зерттеу арқылы, ақын өлеңдерінің, дастандарының жанрлық сипатын, туындының идеялық, тақырыптық ерекшелігін негіздеудегі рөлін таныту; өлеңдерінің, дастандарының көркемдік ерекшелігін бағамдай отырып, қазақ әдебиетіндегі реализм өрісін кеңейту, дін тақырыбын игеру, эпикалық образ жасау, тарихын дәйектеу мақсаты тұр.

	Күтілетін және қол жеткізген нәтижелер:
	Күтілетін нәтижелер:
Аталған жобаның аяқталу қорытындысы бойынша келесі мәселелер жүзеге асырылады:
- Web of Science базасының Social Science Citation Index, Science Citation Index Expanded, Arts and Humanities Citation Index және (немесе) Scopus базасындағы CiteScore бойынша 35 (отыз бес) процентильге ие рецензияланатын ғылыми басылымда 3 (үш) мақала және (немесе) шолу жариялау;
- ҒЖБССҚК ұсынған рецензияланатын шетелдік және (немесе) отандық басылымда 5 (бес) мақала жариялау т.б.;
- Осы ғылыми жоба аясында 1 (бір) PhD докторантты қорғату көзделеді;
- Бұл ғылыми жоба қазақ әдебиетіне, шығыс әдебиетіне, түркі әдебиетіне, қазақ тіліне, тарихына, фольклорына, этнографиясына, философиясына, жалпы қазақ мәдениетінің, елдің әлеуметтік-экономикалық дамуына өлшеусіз үлес қосады;
- Әзірленген ғылыми жұмыс нәтижелері, негізінен ғылымның мына салаларына: әдебиеттанудың, шығыстанудың, түркітанудың, тілтанудың, тарихтың, фольклортанудың, этнографияның, философияның т.б. дамуына таптырмас дереккөздері болары сөзсіз;
- Алынған ғылыми нәтижелер әдебиеттану, шығыстану, түркітану, филология, тілтану, тарихтану салаларының т.б. зерттеушілеріне, мектеп мұғалімдері мен ЖОО студенттеріне, магистранттарына, докторанттарына, жалпы мәдениет жанашырларына арналады;
- Қазақстан Республикасының әлеуметтік және қоғамдық-гуманитарлық ғылымдардың өзекті мәселелерін т.б. шешуге арналады;
- Жұмыс нәтижелері әлеуетті пайдаланушыларға, ғалымдар қоғамдастығының және кең жұртшылықтың арасында кеңінен насихатталады.

